Cuneiform Tablet Kt v/k 100 (AKT 3 87)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-um-a-šur-ma a-na a-šur-{d}UTU-ši {m}a-ta-a-a lá-li-a ú nu-ùḫ-ší-tim qí-bi-ma a-na lá-li-a qí-bi-ma a-na-kam-ma ú-na-ḫi-id-kà um-ma a-na-ku-ma KÙ.BABBAR 10 ma-na pá-ni-a-ma ša ta-ma-ḫu-ru iš-tí DUMU um-mì-a-nim ke-nim a-na DAM.GÀR šé-bi-lam a-ḫi a-ta KÙ.BABBAR ša É kà-ri-im ú ša a-bi-a-a KÙ.BABBAR ú ṣí-ba-sú ša-áš-qí-il₅ 20 TÚG.ḪI.A SIG₅-tim wa-at-ru-tim šu-be-lúm DUMU ku-lu-ma-a a-ṣé-er ku-lu-ma-a i-na lu-qú-tim ší-a-tí ú-bi-il₅ i-na KÙ.BABBAR-ap {m}ku-lu-ma-a mì-sí-a-ma ší-im ṣú-ba-tí 0.5 ma-na ta KÙ.BABBAR li-qé-a šu-ma KÙ.BABBAR lá-su me-er-e ku-lu-ma-a e-ri-iš šu-ma dan-nu-tám e-ta-wu-ú ší-bé-e ḫi-ri-im-ma ṭup-pá-am ša ší-bi šé-tí-qám 1.3333300000000001 ma-na KÙ.BABBAR a-ḫa-ma i li-bi ku-lu-ma-a nu-du-a-e id-a a-na me-er-e-šu id-a iš-tù KÙ.BABBAR tù-šé-ba-lá-ni-ni a-li šál-ma-a-šur ú a-šur-na-ṣí-ir wa-áš-bu-ni e-tí-iq-ma a ma-lá dí-in a-lim{ki} kà-sí-a-šu-nu šu-ma KÙ.BABBAR 10 ma-na ú 20 ma-na ma-lá li-bi-i DAM.GÀR na-sú-ḫi-im i-na ma-aḫ-ri-kà i-ša-ku-nu KÙ.BABBAR li-qé-ma šu-nu wa-ar-kà-at-kà li-ik-šu-du-nim a-na ku-bur-na-at a-ṣé-er sú-ḫu-ur-pí-a e-tí-iq-ma 22 ma-na KÙ.BABBAR i mì-ma ḫu-bi-tum ú šu-ut i-šu-ú-ni i-na dí-in a-lim{ki} i-ša-qú-lu KÙ.BABBAR i-na qá-qá-ad šál-mì-šu-nu ra-ki-is a-na-kam {m}ḫu-bi-tum mì-ma lá i-dí-nam ṣa-ba-sú-ma 22 ma-na KÙ.BABBAR ša-áš-qí-il₅-ma šu-ma ša-qá-lam lá i-mu-a ma-lá dí-in a-lim{ki} mì-ma i-šu-ú a-na KÙ.BABBAR dí-in-ma KÙ.BABBAR li-qé a-ḫa-ma TÚG.ḪI.A SIG₅-tum DIRI i-na li-bi-šu ṭup-pá-am šál-ṭam ša a-lim{ki} ú-kà-al i-na ṣé-ri-a lu dan 3 ma-na 0.5 GÍN KÙ.BABBAR a-na nu-i-e a-šu-mì a-ni-na DUMU PÚZUR-a-na áš-qú-ul ITU.1.KAM ḫu-bur li-mu-um kà-pá-tí-a i-dí-in a-lim{ki} i mì-ma i-šu-ú i sú-ḫu-pí-im 1 ma-na 12 GÍN.TA a-ša-sí-ma KÙ.BABBAR ú ṣí-ba-sú a-lá-qé ṣa-áb-ta-šu-ma iš-tù u₄-mì-im ša KÙ.BABBAR aš-qú-lu KÙ.BABBAR ú ṣí-ba-sú ša-áš-qí-lá-šu ṭup-pá-am ša a-lim{ki} ú-kà-al mì-ma i-šu-ú a-na KÙ.BABBAR dí-na iḫ-da-šu-um ḫa-áš-ta-a-li a-šu-mì té-er-tí-a a-mì-ša-am